PATVIRTINTA

Kėdainių r. Josvainių gimnazijos

direktoriaus 2019 m. kovo 1 d.

įsakymu Nr. V1-50-1

**KĖDAINIŲ R. JOSVAINIŲ GIMNAZIJOS MOKYTOJO PADĖJĖJO**

PAREIGYBĖS APRAŠYMAS NR. 9

**I SKYRIUS**

**PAREIGYBĖ**

1. Mokytojo padėjėjo pareigybė yra priskiriama kvalifikuotų darbuotojų grupei.

2. Pareigybės lygis – C.

3. Mokytojo padėjėjas yra pavaldus direktoriaus pavaduotojui ugdymui.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

4. Mokytojo padėjėjas turi turėti ne mažesnį nei aukštesnįjį išsilavinimą:

4.1 turi gebėti bendrauti su mokiniais, turėti žinių apie jų sutrikimų specifiką;

4.2 gebėti bendradarbiauti su mokytoju, specialiuoju pedagogu, logopedu, kitais specialistais ir mokinių tėvais (globėjais, rūpintojais);

4.3 savo darbe vadovaujasi gimnazijos nuostatais ir kitais gimnazijos lokaliniais dokumentais (įsakymais, potvarkiais, nurodymais, taisyklėmis ir pan.).

.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

5. Mokytojo padėjėjas padeda mokiniui (mokinių grupei):

5.1 apsitarnauti, pavalgyti, pasirūpinti asmens higiena;

5.2 įsitraukti į ugdomąją veiklą ir pagal galimybes joje dalyvauti:

5.2.1. paaiškina mokytojo skirtas užduotis ir talkina jas atliekant;

5.2.2. padeda perskaityti ar perskaito tekstus, skirtus mokymuisi;

5.2.3. padeda užsirašyti ar užrašo mokymo medžiagą;

5.2.4. padeda tinkamai naudotis ugdymui skirta kompensacine technika ir mokymo bei kompensacinėmis priemonėmis;

5.3 atlikti kitą su ugdymu(si), savitarna, savitvarka, maitinimu(si) susijusią veiklą;

5.4 turinčiam (turintiems) ribotas mobilumo galimybes:

5.4.1. išlipti iš transporto priemonės atvykus į gimnaziją ir įlipti į transporto priemonę išvykstant iš gimnazijos;

5.4.2. judėti po gimnaziją, pasiekti klasę, grupę, kitas patalpas.

6. Bendradarbiaudamas su mokytoju, specialiuoju pedagogu, logopedu ir kitais su mokiniu (mokinių grupe) dirbančiais specialistais, numato ugdymo tikslų ir uždavinių pasiekimo būdus bei pagalbos mokiniams teikimo metodus ir juos taiko.

7. Padeda mokytojui parengti ir/ar pritaikyti mokiniui (mokinių grupei) reikalingą mokomąją medžiagą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau ir sutinku

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

( vardas, pavardė, parašas, data)